"Tlaya re bone gore ke dikgono le diteng dife tse di leng mo lenaaneng la TRN (ATP) ya Mophato 1 Kgweditharo 3: TSHOBOKANYO YA POELOMAEMONG YA TRN: MOPHATO 1 KGWEDITHARO 3 GO REETSA LE GO BUA 1 O bua ka maitemogelo a gagwe jaaka go anela dikgang kwantle ga go boeletsa. 2 Boka le go dira merumo o be o e diragatse. 3 Reetsa kgang ka kgatlhego le go ijesa monate, o thale setshwantsho le go kwala ntlhatlhaloso ka ga sona 4 Tlhaloganya le go dirisa puo e e maleba ya dirutwa tse dingwe 5 Baya ditshwantsho ka go latelana ga tsona o be o nyalanye dintlhatlhaloso le ditshwantsho. 6 Supa dintlha tsa tshwano le tsa pharologano o dirise tlotlofoko e e maleba 7 O reetsa tatelano ya ditaelo mme o di tsibogela ka tshwanelo 8 O reetsa kwantle ga go tsena ba bangwe mo ganong, o bontsha tlotlo go sebui se sengwe. 9 O tsaya karolo mo dipuisanong, o botsa le go araba dipotso. 10 O reetsa dintlha ka botlalo mo kgang le go araba dipotso tse di bulegileng 11 O dirisa tlotlofoko e e oketsegang nako le nako fa o bua 12 O diragatsa metshameko mo mabakeng a a farologaneng MEDUMOPUO Ntlha go morutabana: • Netefatsa gore o aga le go kgaoganya mafoko: • Ka kutlo (temogo ya medumopuo) • Ka kutlo le ka pono (medumopuo) 1 Dirisa ditlhakanosi le ditumammogo tse di pataganeng go aga le go kgaoganya mafoko, sk. tlo-tla 2 Buisa mafoko go tswa mo dithutong tsa medumopuo mo dipolelong le mo ditlhangweng tse di dingwe 3 Lemoga modumo wa ntlha le noko ya bofelo (e e rumang) mo dipateroneng tsa mafoko a a raraaneng (sk. a-ma, e-ma) 4 Kgobokanya mafoko a a tlwaelegileng go ya ka ditlhopha tsa medumo ya tsona (sk. ‘oo’, ‘oa’, ‘ee’) 5 Supa kamano ya ditlhaka le medumo e e emeng e le nosi. 6 Aga mafoko a a nang le ditlhaka di le tharo sk, bua, tau, ala, jj. 7 Lemoga le go buisa: a Bontsi jwa mafoko go ya ka fa o a utlwang ka teng (‘ba-’, ‘me-’), ‘ng’ le ‘po’ kwa bokhutlong jwa mafoko b Ditumammogo tse di tlwaelegileng tse di pataganeng (ng, tl) kwa tshimologong ya mafoko (sk, e-ng, tlo-tla) MOKWALO 1 Bopa ditlhakannye le dingwe tsa ditlhakakgolo ka tshepo le ka tlhomamo 2 Bopa dinomore ka nepagalo 3 Kopolola le go kwala dipolelo tse dikhutshwane ka nepagalo. 4 O dirisa sekgala kgotsa diphatlha tse di nepagetseng fa gare ga ditlhaka le mafoko 5 Dirisa didiriswa tsa go kwala ka nonofo: phensele, raba le rula Ditlhokego tsa Poelomaemong ya Thulaganyo ya go Ruta ya Ngwaga (TRN/ATP) 3"